[{"text_idx": "#000000", "text": "Heroldo de Esperanto adoptos la devizon kreitan de la pol-nederlanda esperantistino Jolanta van Holstein kiel spronilon por la agado de la esperantistoj. La devizo \u201cNe flagoj, sed agoj\u201d venis en la kapon de la kreinto, post observado de tio, \u201ckio okazas en Esperantio kaj kion faras la esperantistoj\u201d."}, {"text_idx": "#000001", "text": "Krome, s\u0302i volas \u201cbelajn ekzemplojn kaj bonajn agojn por Esperanto kaj per Esperanto\u201d. Aliflanke, Jolanta atentigas, \u201cke la homoj ne komprenu la devizon malg\u0302uste. G\u0302i absolute ne estas malrespekto al nia flago\u201d, \u2013 deklaras Jolanta."}, {"text_idx": "#000002", "text": "De la flanko de Heroldo la devizo estos uzata por stimuli konkretajn agojn flanke de c\u0302iuj Esperanto-asocioj. Heroldo planas raporti pri la agado de la Esperanto-asocioj tra la mondo, kun la helpo de c\u0302iuj aktivuloj, kiuj iel partoprenos iu ajn agadon por festi la Zamenhof-jaron."}, {"text_idx": "#000003", "text": "La mastrumantoj de la lokaj, fakaj kaj landaj Esperanto-asocioj povas kontakti la redakcion de Heroldo por prezenti siajn planojn kaj agojn per unu el la jenaj manieroj"}]